Title: De danske domstoles internationale kompetence på det konkursretlige område
Description: Bogen indeholder en omfattende gennemgang af gældende dansk ret på det konkursretlige område set i lyset af EU?s insolvensforordning. Når en virksomhed har grænseoverskridende aktiviteter, medvirker disse til, at der opstår nogle særlige insolvensprocesretlige spørgsmål, hvis skyldneren går konkurs. Først må det overvejes, i hvilket land skyldnerens konkurs skal behandles, og eventuelt i hvor mange forskellige lande skyldneren kan tages under konkursbehandling på samme tid. Undervejs i konkursbehandlingen kan der opstå en række konflikter mellem konkursboet og skyldnerens medkontrahenter, kreditorer, samarbejdspartnere, ejere mv. Har disse bopæl udenfor Danmark, opstår spørgsmålet, i hvilket omfang konkursboet kan anlægge sagen i Danmark. Disse spørgsmål er genstand for behandling i denne bog, der indeholder en omfattende gennemgang af gældende dansk ret, samtidig med at denne vurderes op imod den EU-retslige regulering, som Danmark ikke er bundet af som følge af det danske retsforbehold. Det forsøges besvaret, om dansk ret er i overensstemmelse med EU-retten, og i benægtende fald, om den bør være det.
Subjects: Bankruptcy, International and municipal law
Places: Denmark, European Union countries